Ψυχόδραμα 07

Οι **Ψυχόδραμα 07** (σε ορισμένες πηγές αποδίδονται και ως «Ψυχοδράμα 07») ήταν ελληνικό χιπ χοπ συγκρότημα, που συνδέεται κυρίως με την αντεργκράουντ σκηνή και με την «τρίτη γενιά» της ελληνικής χιπ χοπ στα τέλη της δεκαετίας του 1990, με αφετηρία τη Ρόδο. Η αρχική τους συγκρότηση συνδέθηκε με παρέα/ομάδα graffiti στη Ρόδο (αναφερόμενο ως «237 crew») και με τα πρώτα βήματα των μελών στην χιπ χοπ κουλτούρα της εποχής.

Το «07» στο όνομα του σχήματος έχει αποδοθεί στην περίοδο όπου η ενεργή σύνθεση αριθμούσε επτά μέλη και στην απόφαση να προστεθεί ο αριθμός ως φόρος τιμής μετά τον θάνατο του DJ Dead.

Μέλη του σχήματος (και ειδικά ο ΔΠΘ) περιγράφονται στον μουσικό Τύπο ως χαρακτηριστικές «φωνές» της εποχής του DIY μοντέλο παραγωγής και της άτυπης διακίνησης υλικού «χέρι με χέρι», με πολλά πρώιμα ηχογραφήματα να διασώζονται σε χαμηλής ποιότητας (*lo-fi*) μορφή.

## Ιστορία
### Ίδρυση και πρώιμη περίοδος στη Ρόδο
Η ίδρυση του σχήματος τοποθετείται στο 1998. Σε αφηγήσεις μελών αποδίδεται η αρχή του συγκροτήματος σε μια πολυμελή παρέα στη Ρόδο (bfs/237 crew), με έμφαση στη σύνδεση graffiti και ραπ.

Βασικοί ιδρυτές ήταν ο **[[ΔΠΘ (ράπερ)|ΔΠΘ]]** και ο **Αλλοπρόσαλλος** (σε ορισμένες πηγές αποδίδεται και ως «Αλλοπρόσαλος»), μαζί με τον **Wzi1** και τον **DJ Dead**.

Το αρχικό όνομα του σχήματος αναφέρεται ως «Inferno», ενώ στη συνέχεια καθιερώθηκε το «Ψυχόδραμα».

### Προέλευση του «07» και εξέλιξη
Μετά τον θάνατο του DJ Dead, το σχήμα υιοθέτησε το «07» στο όνομά του ως ένδειξη φόρου τιμής. Σύμφωνα με δημοσιευμένες αφηγήσεις, λίγο πριν τον θάνατό του η ενεργή σύνθεση αριθμούσε επτά μέλη (ΔΠΘ, Αλλοπρόσαλλος, Άγνωστος Χειμώνας, Ταυτισμένος Λάθος, Άυλος, Ασύμφορος Όρος και DJ Dead).

Σε μεταγενέστερες περιόδους, η σύνθεση του συγκροτήματος διαφοροποιήθηκε, με τη συμμετοχή και άλλων μελών, όπως ο **B-Digital**. Η σύνθεση του σχήματος λειτουργούσε περισσότερο ως κολεκτίβα ή κύκλος καλλιτεχνών παρά ως κλειστό συγκρότημα.

Με τη σύλληψη του εγχειρήματος «**Τα μάτια των πνιγμένων**», στη σύνθεσή του και σε ζωντανές εμφανίσεις συμμετείχε και ο **Άψινθος**.

Το 2011, στο πλαίσιο της δραστηριότητας της **Bashment Records**, ο Ταφ Λάθος συνεργάστηκε με τον **DJ Micro**, ο οποίος στη συνέχεια συμμετείχε σε ζωντανές εμφανίσεις και δραστηριότητες που συνδέονται με τους Ψυχόδραμα 07.

Το 2015, ο ΔΠΘ **αποχώρησε από το συγκρότημα**. Σε μεταγενέστερες αναφορές, η σύνθεση των Ψυχόδραμα 07 περιλαμβάνει τους Αλλοπρόσαλλο, Άγνωστο Χειμώνα, Ταφ Λάθος, 542, Ασύμφορο Όρο, B-Digital και DJ Micro.

### DIY χαρακτήρας και σκηνή
Οι Ψυχόδραμα 07 συνδέθηκαν με το DIY (*Do It Yourself*) μοντέλο παραγωγής και διανομής της ελληνικής αντεργκράουντ χιπ χοπ σκηνής, όπου οι κυκλοφορίες πραγματοποιούνταν χωρίς τη μεσολάβηση μεγάλων δισκογραφικών εταιρειών, μέσω κασετών, CDr και ψηφιακών αρχείων. Σε αυτό το πλαίσιο, έχουν αναφερθεί και σχέσεις του σχήματος με ανεξάρτητες δομές της σκηνής, όπως η Hit 'n' Rap. Από τις αρχές της δεκαετίας του 2010, συνδέθηκαν με τις παραγωγές της Bashment Records του Ταφ Λάθος.

### Εμφανίσεις
Έχουν καταγραφεί χαρακτηριστικές εμφανίσεις τους από τη δεκαετία του 2000, μεταξύ άλλων στο Γεωπονικό Πανεπιστήμιο Αθηνών, στον Λόφο του Στρέφη και στο Γυάλινο Μουσικό Θέατρο, όπου τύπωσαν και κυκλοφόρησαν το πρώτο τους ντέμο ηχογράφημα (*Demo 2004*).**'

Κατά τη [[Δεκαετία 2010|δεκαετία του 2010]] πραγματοποίησαν πιο οργανωμένες εμφανίσεις, με τα μέλη του συγκροτήματος συνήθως σε απαρτία, σε διάφορες πόλεις της Ελλάδας και συμμετείχαν σε συναυλίες μαζί με άλλους γνωστούς καλλιτέχνες και συγκροτήματα, όπως η Keny Arkana, οι [[Στίχοιμα]], οι [[Razastarr]], οι Babylon Warchild κ.ά.

Στα τέλη της πορείας τους καταγράφεται «επιστροφή» σε νέο κύκλο συναυλιών και με νέα κομμάτια («Η Δέκατη μας πτώση», «Ξύλινος Λόγος»).

== Κυκλοφορίες ==
Το [[2010]] διατέθηκε διαδικτυακά η πρώτη ολοκληρωμένη δουλειά τους, ''Στο Στόμα της Πόλης'', η οποία συγκεντρώνει ντέμο και ακυκλοφόρητο υλικό προηγούμενων ετών και αποτυπώνει τον DIY χαρακτήρα της σκηνής. Μέχρι τότε, τα κομμάτια του συγκροτήματος κυκλοφορούσαν κυρίως μεμονωμένα μέσω διαδικτύου ή διακινούνταν άτυπα «χέρι με χέρι», συχνά ενταγμένα σε ανεπίσημες συλλογές που δημιουργούνταν από ακροατές με διαθέσιμο υλικό, καθώς και από πρώιμες demo κυκλοφορίες που αργότερα συμπεριλήφθηκαν στη μορφή του άλμπουμ.

Παράλληλα με τη δραστηριότητα του συγκροτήματος, μέλη των Ψυχόδραμα 07 κυκλοφόρησαν **προσωπικές δουλειές**, οι οποίες συμπλήρωσαν το συνολικό υλικό και την καλλιτεχνική φυσιογνωμία του σχήματος. Μεταξύ των πιο ενεργών σε σόλο κυκλοφορίες αναφέρονται οι Άγνωστος Χειμώνας, ΔΠΘ, Άυλος 542 και Ταφ Λάθος.

Ένα από τα χαρακτηριστικά έργα που συνδέονται με το σχήμα είναι το εγχείρημα «**Τα μάτια των πνιγμένων*'», το οποίο οδήγησε στην κυκλοφορία του άλμπουμ *Ο αόρατος θίασος* (2012), με συμμετοχή μελών των Ψυχόδραμα 07.

Από τα μέσα της δεκαετίας του 2010, το συγκρότημα είχε ανακοινώσει την πραγματοποίηση ηχογραφήσεων για το άλμπουμ *Ξεχασμένο Βασίλειο*, το οποίο δεν ολοκληρώθηκε, ενώ από την περίοδο εκείνη κυκλοφόρησαν μόνο μεμονωμένες [[Σινγκλ|σίνγκλ]] κυκλοφορίες.

== Μουσικό ύφος ==
Το μουσικό ύφος των Ψυχόδραμα 07 χαρακτηρίζεται από σκοτεινό και «βαρύ» χιπ χοπ, με έντονα προσωπικούς και κοινωνικούς στίχους που αντλούν θεματολογία από την αστική καθημερινότητα, την περιθωριοποίηση και την εξάρτηση. Η παραγωγή των πρώτων έργων έγινε με περιορισμένα μέσα, γεγονός που συνέβαλε στον lo-fi (low fidelity) και «ακατέργαστο» χαρακτήρα του ήχου τους.

Παράλληλα, το ύφος του συγκροτήματος παρουσιάζει πολυμορφία, η οποία αποδίδεται στην παρουσία πολλών δημιουργικών προσωπικοτήτων και στη δραστηριότητα των μελών σε σόλο κυκλοφορίες. Παρότι διακρίνεται ένας κοινός αισθητικός πυρήνας, το σχήμα δεν ανέπτυξε ένα πλήρως ομοιογενές ύφος, ενώ στις κοινές κυκλοφορίες διατηρείται μια σχετική αισθητική συνοχή, με κάθε μέλος να συμβάλλει με τη δική του εκφραστική προσέγγιση. Ως αποτέλεσμα, ο ήχος τους έχει περιγραφεί ως ένα «μωσαϊκό» επιμέρους στιλιστικών στοιχείων.

Από τη δισκογραφία και τη σχετική αρθρογραφία προκύπτει ότι ορισμένα μέλη, όπως οι ΔΠΘ και Άυλος 542, συνδέονται με πιο σκοτεινή και βιωματική αισθητική. Στην πορεία ο ΔΠΘ ανέπτυξε επίσης έντονο αλήτικο και [[Battle rap|battle]] ύφος με το [[alter ego]] του «Το Μαύρο Λούκι». Ο Ταφ Λάθος, ιδίως στις πρώιμες ντέμο σόλο κυκλοφορίες του, κινήθηκε σε πιο εσωστρεφή κατεύθυνση ή επίδειξη ραπ ικανοτήτων και στη συνέχεια πειραματίστηκε με τον ήχο του, συμπεριλαμβανομένης της χρήσης ζωντανών οργάνων, ενώ ο Άγνωστος Χειμώνας έχει συνδεθεί με πιο άμεσο και πολιτικά φορτισμένο λόγο, συχνά σε συνδυασμό με πιο δυναμική και εξωστρεφή ηχητική προσέγγιση.

Η αισθητική του εγχειρήματος «Τα μάτια των πνιγμένων - *Ο αόρατος θίασος*» έχει συνδεθεί με τη διαμόρφωση του χαρακτηριστικού ήχου τους, συνδυάζοντας παραγωγή βασισμένη σε ηχητικά δείγματα, επιρροές από την αισθητική της [[τριπ χοπ]] και πολυεπίπεδη δομή ηχητικών δειγμάτων (*sample layering''), με εκτενή χρήση επεξεργασμένων φωνητικών και μουσικών αποσπασμάτων κυρίως από κινηματογραφικές πηγές και το λαϊκό τραγούδι. Σε στιχουργικό επίπεδο, το έργο επικεντρώνεται στη σκοτεινή πλευρά της αστικής ζωής, με έντονα βιωματική γραφή και αφηγήσεις που αποτυπώνουν την εμπειρία του δρόμου χωρίς εξωραϊσμό.

### Υστεροφημία
Οι Ψυχόδραμα 07 θεωρούνται από μέρος του μουσικού Τύπου ως χαρακτηριστικό σχήμα της ελληνικής αντεργκράουντ ραπ σκηνής. Ο θάνατος του ΔΠΘ το 2022 επανέφερε στο προσκήνιο τη συμβολή του συγκροτήματος, με δημοσιεύματα να αναφέρονται στη σημασία του για τη γενιά της DIY διανομής.

## Δισκογραφία

## Παραπομπές

## Εξωτερικοί σύνδεσμοι
* 
* 

Κατηγορία:Μουσικά συγκροτήματα
Κατηγορία:Hip hop συγκροτήματα
Κατηγορία:Ελληνικά hip hop συγκροτήματα